شەفەق نیوز/ بڕیگ لە رانندەیل تەکسی، ئمڕوو یەکشەممە، لەبان گرانی نرخ بەنزین لە سلێمانی ناڕەزایی کردن.
ئمڕوو، نرخ یەک لیتر بەنزین (عادی) لە پارێزگای سلێمانی رەسیە هەزار دینار، و (موحەسەن) ١١٢٥ دینار،  و(سوپەر) رەسیە ١٢٠٠ دینار.
پەیامنێر ئاژانس شەفەق نيوز وت: شمارەیگ لە رانندەیل تەکسی ری سەرەکی وەرانوەر قایمقامیەت سلێمانی بڕین، ئەوەیش لەناڕەزاییان لەبان گرانی نرخ بەنزین ئەرا جاریگتر.
وتیش: ناڕەزایلە داوای ئەرزانکردن نرخ  یەک لیتر بەنزین ئەرا (٥٠٠) دینار کردن، هەکاتی ناوچەیل ناوڕاس و باشوور،  و دووپات کردن ک یەکسانی لە ماف وئەرکەیل لە کارەیل سەرەکی حکومەت عراق وحکومەت هەرێم کوردستانە.
